
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 665 

2 Σεπτεμβρίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός επιδόματος υπηρεσίας αλλοδαπής . 1 

Καθορισμός επιτοκίων εντόκων γραμματίων . 2 

Καθορισμός του επιτοκίου για την δεκάτη πέμπτη 
(15η) τρίμηνη τοκοφόρο περίοδο (30.6.94 έως 
30.9.94) του Α’ Δανείου Οικονομικής Εξυγιάνσεως 

Ν. 1914/90. 3 

Μερική ανάκληση της 105620/10.5.1955 απόφασης 

του Υπουργού Οικονομικών . 4 

Πλήρωση θέσεων διαφόρων κλάδων και ειδικοτήτων 
στο Περ/κό Γενικό Νοσοκομείο θεσ/νίκης 
«ΑΧΕΠΑ» και καθορισμός τρόπου πλήρωσης των 

θέσεων αυτών». 5 

Σύσταση παγίας προκαταβολής στο Β’ θεραπευτήριο 

Χρονιών Παθήσεων Αθηνών . 6 

Χορήγηση άδειας ίδρυσης και λειτουργίας Μουσικής 

Σχολής στην Αλίκη Τσοτσορού. 7 

Έγκριση μεταστεγάσεως της Ερασιτεχνικής Σχολής 

Χορού «Καλιόπης Βενιέρη - Κγέρουλφ. 8 

Χορήγηση άδειας ίδρυσης και λειτουργίας Μουσικής 

Σχολής στον Δημήτριο Κοχλιό . 9 

Χορήγηση άδειας ίδρυσης και λειτουργίας Μουσικής 

Σχολής στην Αγγελική Αρβανίτη.10 

Χορήγηση άδειας ίδρυσης και λειτουργίας Μουσικής 

Σχολής στον Τιμόθεο Αρβανιτάκη .11 

Χορήγηση άδειας ίδρυσης και λειτουργίας Μουσικής 

Σχολής στην Μαρία Αντωνοπούλου .12 

Απαγόρευση κυνηγιού ορισμένου χρόνου στο Ν. Μα¬ 
γνησίας .13 

Τροποποίηση σύστασης σχολικής Επιτροπής Κοινότη¬ 
τας Αγ. Προδρόμου Ν. Χαλκιδικής.14 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2053350/5810/0022 (1) 

Καθορισμός επιδόματος υπηρεσίας αλλοδαπής 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣ 
ΕΞΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Την παρ. 1 του άρθρου 12 του Ν. 1256/82. 


2. Το άρθρο 25 του Ν. 1884/90- 

3. Την όμοια Υπουργική απόφαση με αριθμό 2014615/ 
1224/0022/8.3.91 (ΦΕΚ 184/Β). 

4. Τα άρθρα 131 και 154 του Ν. 419/76. 

5. Το άρθρο 1 του Ν. 2197/94 (ΦΕΚ 42/Α/22.3.94), 
αποφασίζουμε: 

Καθορίζουμε από 1 ης Ιουνίου 1994 το επίδομα υπηρε¬ 
σίας αλλοδαπής των υπαλλήλων που θα υπηρετήσουν στις 
κατωτέρω Αρχές του εξωτερικού ως εξής: 

1. Αρχή και επίδομα Προϊσταμένου Πρέσβεως κατά 
μήνα: 

α) Πρεσβείας της Ελλάδος στη Λουμπλιάνα, Δολ. ΗΠΑ 
5.200 

β) Πρεσβεία της Ελλάδος στο Ζάγκρεμπ, Δολ. ΗΠΑ 
5.200 

γ) Γενικό Προξενείο της Ελλάδος στην Ποτγκορίτσα 
Μαυροβούνιου, Δολ. ΗΠΑ 5.200 

δ) Πρεσβείας της Ελλάδος στην Τζακάρτα, Δολ. ΗΠΑ 
5.500 

2) Κατά τα λοιπά ισχύει η υπό στοιχείο 3 όμοια Κοινή 
Υπουργική Απόφαση. 

3) Από τις διατάξεις τς αποφάσεως αυτής, προκαλείται 
δαπάνη σε βάρος του Κρατικού Προϋπολογισμού η οποία 
ανέρχεται για το τρέχον έτος σε 245.000.000 δρχ. περί¬ 
που και για καθένα από τα επόμενα οικονομικά έτη σε 
420.000.000 δρχ. περίπου. Για το 1994 η δαπάνη δύναται 
να καλυφθεί από την πίστωση υπό φορέα 210 και ΚΑΕ 
0232 του Υπουργείου Εξωτερικών. 

Η παρούσα να δημοσιευθεί στην Εφημερίδα της Κυβερ- 
νήσεως. 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣ ΕΞΩΤΕΡΙΚΟΝ 

Α. ΠΕΠΟΝΗΣ Κ. ΠΑΠΟΥΛΙΑΣ 

ΟΙΚΟΝΟΜΙΚΩΝ 

Α. ΠΑΠΑΔΟΠΟΥΛΟΣ 
-♦—- 

Αριθ. 2049665/6471/0023 (2) 

Καθορισμός επιτοκίων εντόκων γραμματίων 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 και 2 του Ν.Δ. 3745/57 
«Περί εκδόσεως εντόκων γραμματίων». 

2. Τις διατάξεις των άρθρων 1 και 4 του Ν. 1266/1982 
«Περί οργάνων ασκήσεως της νομισματικής πιστωτικής 
και συναλλαγματικής πολιτικής και άλλων διατάξεων». 

3. Την προηγούμενη απόφαση του Υπουργού Οικονομι¬ 
κών αριθμ. 2040027/5296/0023/16.6.1994 «Καθορι¬ 
σμός Επιτοκίων εντόκων γραμματίων». 

4. Το άρθρο 12 του Ν. 2074/92 (ΦΕΚ 128/31.7.92). 

5. Την κοινή Απόφαση Πρωθυπουργού και Υπουργού 
Οικονομικών αριθμ. 1026431/268/0006Α (ΦΕΚ/Β/ 
7.3.94 «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών», αποφασίζουμε: 

1. Ορίζουμε το επιτόκιο της τρίμηνης διάρκειας εντό¬ 
κων γραμματίων Ν.Δ. 3745/57 που θα εκδοθούν ή θα 
ανανεωθούν από 16 Ιουνίου 1994 σε 20%. 

Για τα έντοκα γραμμάτια, εξάμηνης και ετήσιας διάρ¬ 
κειας ισχύουν οι προηγούμενες αποφάσεις μας αριθμός 
2034632/4549/0023/27.5.1994 και 2018422/2640/ 
0023/23.3.94 αντίστοιχα. 

2. Επίσης για τα άληκτα έντοκα γραμμάτια και για το 
χρονικό διάστημα από την πιο πάνω ημερομηνία (16 Ιου¬ 
νίου 1994) μέχρι και τη λήξη τους ισχύουν οι αποφάσεις 
μας βάσει των οποίων έγινε η έκδοσή τους. 

3. Η απόφασή μας αριθμός 2040027/5296/16 Ιουνίου 
1994, καταργείται από την ημερομηνία ισχύος της. 

4. Κάλυψη Δαπάνης 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού το ύψος 
της οποίας δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 1994 

ο ΥΦΥΠΟΥΡΓΟΣ 

ΝΙΚΟΛΑΟΣ ΚΥΡΙΑΖΙΔΗΣ 
-♦- 

Αριθ. 2049666/6470/0023 (3) 

Καθορισμός του επιτοκίου για την δεκάτη πέμπτη (15η) 

τρίμηνη τοκοφόρο περίοδο (30.6.94 έως 30.9.94) του 

Α' Δανείου Οικονομικής Εξυγιάνσεως Ν. 1914/90. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του Ν. 1914/90 
«Εκσυγχρονισμός και Ανάπτυξη του Δημόσιου Τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις». 

2. Την κοινή απόφαση αριθμ. 2022292/1491/0023/ 
29.3.1991 των Υπουργών Εθνικής Οικονομίας και Οικο¬ 
νομικών, με την οποία καθορίστηκαν οι Γενικοί Όροι του 
Α’ Δανείου Οικονομικής εξυγιάνσεως όπως τροποποιή¬ 
θηκε με την όμοια απόφαση αριθμ. 2072202/1739/ 
0023/14.4.91. 

3. Το άρθρο 12 του Ν. 2074/92 (ΦΕΚ 128/31.7.92). 

4. Την αριθμ. 1026431/268/0006Α/2.3.1994 κοινή 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ 154/Β/7.3.94), 
αποφασίζουμε: 

Καθορίζουμε το επιτόκιο το οποίο θα ισχύσει για την δε¬ 
κάτη πέμπτη (15η) τρίμηνη τοκοφόρο περίοδο (30.6.94 
έως 30.9.94) του Α’ Δανείου Οικονομικής Εξυγιάνσεως Ν. 


1914/90, σε είκοσι τοις εκατό (20%) δηλαδή ίσο με αυτό 
των τρίμηνων εντόκων γραμματίων του Δημοσίου που 
ισχύει στις 27 Ιουνίου 1994 (τρεις εργάσιμες ημέρες πριν 
την έναρξη της τοκοφόρου περιόδου). 

Ο τόκος υπολογίζεται με βάση έτος 360 ημερών και 
μήνα 30 ημερών. 

Κάλυψη δαπάνης. 

Από τις διατάξεις της απόφασης αυτής προκαλείται δα¬ 
πάνη σε βάρος του Κρατικού προϋπολογισμού για το τρέ- 
χον οικονομικό έτος 1994, ύψους 53,5 δις δραχμών περί¬ 
που. 

Η απόφαση αυτή καταργεί την προηγούμενη απόφαση 
του Υπουργού Οικονομικών αριθμ. 2041487/5453/0023/ 
27.6.94. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 1994 

ΟΥΦΥΠΟΥΡΓΟΣ 

ΝΙΚΟΛΑΟΣ ΚΥΡΙΑΖΙΔΗΣ 
-♦- 

Αριθ. 2051583/6123/Α0024 (4) 

Μερική ανάκληση της 105620/10.5.1955 απόφασης του 
Υπουργού Οικονομικών 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π.Δ/τος «Διαχείριση 
νομικών προσώπων από την Τράπεζα της Ελλάδος». 

2. Το από 7.10.1958 Β. Δ/γμα (ΦΕΚ 175/Α/ 
24.10.1958) «Τροποποίηση του από 20.1.1932 Π.Δ/ 
τος». 

3. Το Π.Δ/γμα 496/74 «Περί Λογιστικού Ν.Π.Δ.Δ.». 

4. Την απόφασή μας αριθ. 105620/10.5.1955 «Ανά¬ 
θεση της διαχείρισης διαφόρων γενικών Νοσοκομείων με¬ 
ταξύ των οποίων και το γεν. Νοσοκομείο Καλαβρύτων 
στην Τράπεζα της Ελλάδος. 

5. Την απόφαση του Υπουργού Υγείας αριθμ. Α3Β οικ. 
4787/2.4.1987 (ΦΕΚ 167/Β/6.4.1987) με την οποία το 
Γενικό Νοσοκομείο Καλαβρύτων μετονομάσθηκε σε «Νο¬ 
μαρχιακό Γ ενικό Νοσοκομείο - Κέντρο Υγείας Καλαβρύ¬ 
των». 

6. Το έγραφο της Τράπεζας της Ελλάδας αριθ. 22152/ 
4.8.1994 με το οποίο ζητείται η μεταφορά του λογ/σμού 
της ταμιακής διαχείρισης του ανωτέρω ΝΠΔΔ από την 
Τράπεζα της Ελλάδος Πρακτορείο Καλαβρύτων στην 
Αγροτική Τράπεζα της Ελλάδος - Υποκ/μα Καλαβρύτων. 

7. Την απόφαση του Υπουργού των Οικονομικών αριθ. 
1092170/1378/0006/15.10.1991 (ΦΕΚ 846/ Β/ 
15.10.1991) «Μεταβίβαση της εξουσίας να υπογράφουν 
με εντολή Υπουργού στο Γεν. Γραμματέα, Γεν. Δ/ντή, 
στους Προϊσταμένους Δ/νσεων κ.λπ.». 

8. Το γεγονός ότι με την απόφαση αυτή δεν προκαλείται 
δαπάνη σε βάρος του Προϋπολογισμού του Νομαρχιακού 
Γενικού Νοσοκομείου - Κέντρου Υγείας Καλαβρύτων 
αλλά επιλύονται θέματα διαδικαστικά, αποφασίζουμε: 

Ανακαλούμε μερικά την απόφασή μας αριθ. 105620/ 
10.5.1955 και μόνο σε ότι αφορά την ανάθεση της Ταμια¬ 
κής διαχείρισης του Νομαρχιακού γενικού Νοσοκομείου 
Κέντρου Υγείας Καλαβρύτων στην Τράπεζα της Ελλάδος 
Πρακτορείο Καλαβρύτων και ορίζουμε όπως το ταμιακό 

υπόλοιπο του λογ/σμού μεταφερθεί σε λογαριασμό που 
θα τηρείται στην Αγροτική Τράπεζα (Υποκατάστημα Κα¬ 
λαβρύτων). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Αυγούστου 1994 

Με εντολή Υπουργού 

Ο Διευθυντής 
Α. ΣΑΓΟΣ 

-♦- 

Αριθ. ΔΥ13Β/οικ/18273 (5) 

Πλήρωση θέσεων διαφόρων κλάδων και ειδικοτήτων στο 

Περ/κό Γενικό Νοσοκομείο θεσ/νίκης «ΑΧΕΠΑ» και 

καθορισμός τρόπου πλήρωσης των θέσεων αυτών». 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του άρθρου 23 παρ. 1 και 2 του ν. 2190/1994 (ΦΕΚ 
28/Α73.3.94). 

β) Του άρθρου 1 παρ. 2 περ. ια’ του ν. 1735/87. 

γ) Των άρθρων 47, 48 και 49 του Υπαλληλικού Κώδικα 
(Π.Δ. 611/77). 

δ) Του Οργανισμού του Περιφ. Γενικού Νοσ/μείου 
«ΑΧΕΠΑ». 

ε) Του Π.Δ. 194/88 «Καθορισμός των προσόντων διορι¬ 
σμού σε θέσεις των δημοσίων υπηρεσιών και ΝΠΔΔ (ΦΕΚ 
84/Α76.5.88), άρθρα 14,16, 23, 23 παρ. 2, 3 και 24. 

2. Την αριθμ. 211/30.12.1993 (ΦΕΚ 219/ Α’ / 
31.12.1993) Πράξης Υπουργικού Συμβουλίου «Αναστολή 
των διορισμών και των προσλήψεων στο δημόσιο τομέα» 
και την αριθμ. 236/1994 (ΦΕΚ 115/Α77.7.94) Πράξης 
του Υπουργικού Συμβουλίου «έγκριση διορισμών και 
προσλήψεων στο δημόσιο τομέα από 1 Αυγούστου 1994 
έως 31 Ιουλίου 1995» (άρθρο 4). 

3. Την αριθμ. 119/13.4.1994 Πράξη του Υπουργικού 
Συμβουλίου, με την οποία εγκρίθηκε η πλήρωση θέσεων 
νοσηλευτικού προσωπικού διαφόρων κλάδων και ειδικο¬ 
τήτων σε Νοσηλευτικά Ιδρύματα, όπως αυτή τροποποιή¬ 
θηκε με την 174/10.6.1994 Πράξη του Υπουργικού Συμ¬ 
βουλίου. 

4. Τις λειτουργικές ανάγκες του Περιφ/κού Γενικού 
Νοσ/μείου θεσ/νίκης «ΑΧΕΠΑ», αποφασίζουμε: 

1. Την πλήρωση επτά (7) θέσεων διαφόρων κλάδων και 
ειδικοτήτων στο Περ/κό Γενικό Νοσ/μείο θεσ/νίκης 
«ΑΧΕΠΑ» με τις διαδικασίες και τα αντικειμενικά κριτήρια 
του ν. 2190/1994, κατ' εξαίρεση του ν. 1735/87, ως ακο¬ 
λούθως: 

Κατηγορία ΔΕ: 

α) Μίας (1) θέσης του κλάδου ΔΕ Παρασκευαστών. 

β) Μίας (1) θέσης του κλάδου ΔΕ Χειριστών - Εμφανι- 
στών. 

γ) Μιας (1) θέσης του κλάδου ΔΕ Χειριστών Ιατρικών Συ¬ 
σκευών. 

δ) Μίας (1) θέσης του κλάδου ΔΕ Ηλεκτρονικών Τεχνι¬ 
κών. 

ε) Μίας (1) θέσης του κλάδου ΔΕ Δακτυλογράφων. 

Κατηγορία ΥΕ 


α) Δύο (2) θέσεων του κλάδου ΥΕ Προσωπικού Καθα¬ 
ριότητας, ειδικότητας Καθαριστών - στριών. 

Για την αντιμετώπιση της δαπάνης έχει προβλεφθεί 
σχετική πίστωση στους αντίστοιχους Κ.Α.Ε. 

II. Ο τρόπος πλήρωσης των ανωτέρω θέσεων καθορίζε¬ 
ται ως ακολούθως: 

Α. Πλήρωση θέσεων των κλάδων ΔΕ Παρασκευαστών, 
ΔΕ Χειριστών - Εμφανιστών, ΔΕ Χειριστών Ιατρικών Συ¬ 
σκευών, ΔΕ Ηλεκτρονικών Τεχνικών. 

Η πλήρωση των προαναφερομένων θέσεων θα γίνει με 
βάση τα κριτήρια και τη διαδικασία των παρ. 1 -6 του άρ¬ 
θρου 18 του ν. 2190/1994, σύμφωνα με τα οριζόμενα στη 
παρ. 2 του άρθρου 23 του ίδιου Νόμου. 

Η οικεία Επιτροπή: 

α) θα συγκεντρώσει τις απαιτήσεις των υποψηφίων 
κατά κλάδο και ειδικότητα 

β) θα ελέγξει την ύπαρξη των απαιτουμένων γενικών και 
ειδικών τυπικών προσόντων 

γ) θα καταρτίσει πίνακα κατά κλάδο και ειδικότητα των 
υποψηφίων που γίνονται δεκτοί και για τους οποίους συ¬ 
ντρέχουν οι νόμιμες προϋποθέσεις και πίνακα αποκλεισ¬ 
μένων, οι οποίοι δεν πληρούν τις προϋποθέσεις. 

δ) θα κατατάξει τους υποψηφίους, κάθε κλάδου και ει¬ 
δικότητας, σε πίνακες προτεραιότητας με βάση τα κριτή¬ 
ρια του άρθρου 18 παρ. 6 του ν. 2190/1994 και όπου συ¬ 
ντρέχει περίπτωση θα ληφθούν υπόψη και οι διατάξεις της 
παρ. 7 του ιδίου άρθρου και των παρ. 3 και 17 του άρθρου 
21 του ίδιου νόμου. 

ε) θα εγγράψει στους πίνακες αυτούς, (κάθε κλάδου και 
ειδικότητας) με τη σειρά που προκύπτει από την εφαρ¬ 
μογή των ανωτέρω διατάξεων όλους τους υποψηφίους, 
κάθε κλάδου και ειδικότητας, πλην βεβαίως αυτών που 
έχουν αποκλειστεί, επειδή δεν έχουν τα απαιτούμενα, από 
το νόμο, προσόντα. 

Β. Πλήρωση θέσης του κλάδου ΔΕ Δακτυλογράφων. 

Για την πλήρωση της θέσης αυτήϊΤσύμφωνα με τις δια¬ 
τάξεις του άρθρου 15 του ν. 2190/1994, προβλέπεται 
διαγωνισμός. 

Ως γνωστόν η διεξαγωγή του διαγωνισμού προϋποθέτει 
τη λειτουργία του ΑΣΕΠ. Επειδή όμως απόφαση του αρμο¬ 
δίου Υπουργού είναι να αποφευχθεί οποιαδήποτε αυθαί¬ 
ρετη επιλογή, θα ισχύσουν και για τις κατηγορίες αυτές τα 
αντικειμενικά κριτήρια και η σειρά προτεραιότητας του άρ¬ 
θρου 18, δηλαδή θα εφαρμοστούν τα εκτεθέντα στην 
αμέσως προηγούμενη περίπτωση Α’, με στοιχεία α - ε. 

Ειδικά για τον κλάδο ΔΕ Δακτυλογράφων για τον οποίο 
απαιτείται ως πρόσθετο προσόν και η άριστη γνώση δα¬ 
κτυλογραφίας, αυτή αποτελεί, σύμφωνα με την παρ. 3 του 
άρθρο 1 του ν. 2190/1994, απαραίτητη προϋπόθεση διο¬ 
ρισμού. 

Συνεπώς, η εφαρμογή των κριτηρίων του άρθρου 18 και 
ο καθορισμός με βάση αυτά, της σειράς προτεραιότητας 
θα γίνει μετά την εξέταση των υποψηφίων στη δακτυλο¬ 
γράφηση κειμένου και μόνο για όσους κριθεί από την εξέ¬ 
ταση αυτή, ότι κατέχουν το προσόν της γνώσης της δακτυ¬ 
λογραφίας. 

Γ. Πλήρωση θέσεων του κλάδου ΥΕ Προσωπικού Καθα¬ 
ριότητας, ειδικότητας Καθαριστών - στριών. 

Η πλήρωση των ανωτέρω θέσεων θα γίνει σύμφωνα με 
όσα προαναφέρθηκαν στην περίπτωση Α' (στοιχεία α, γ 
καιι ε της παρούσας). 

Η κατάταξη, όμως, των υποψηφίων των κλάδων αυτών 

σε πίνακες προτεραιότητας θα γίνει με βάση τα κριτήρια 
της παρ. 8 του άρθρου 18 του ν. 2190/1994 και όπου συ¬ 
ντρέχει περίπτωση θα ληγθούν υπόψη και οι διατάξεις της 
παρ. 11 του ίδιου άρθρου και των παρ. 3 και 17 του άρθρου 
21 του ιδίου Νόμου. 

III. Από τον πίνακα προτεραιότητας κάθε κλάδου και ει¬ 
δικότητας θα διοριστούν, με τη σειρά που έχουν στον πί¬ 
νακα, όσοι αντιστοιχούν στον αριθμό των θέσεων του οι¬ 
κείου κλάδου και ειδικότητας, των οποίων η πλήρωση θα 
προκηρυχθεί, όπως αυτές καθορίζονται στην παρ. I της 
παρούσας. 

Οι πίνακες αυτοί θα δοθούν στη δημοσιότητα, με συνο¬ 
πτική αναφορά των στοιχείων, απ’ όπου θα προκύπτει και 
θα αποδεικνύεται ότι τηρήθηκε ο Νόμος. 

Σημειώνεται, ότι, σύμφωνα με τη διάταξη της παρ. 3 του 
άρθρου 1 του ν. 2190/1994, ισχύουν σε κάθε περίπτωση 
οι προϋποθέσεις διορισμού ή πρόσληψης, οι οποίες προ- 
βλέπονται από τις εκάστοτε γενικές ή ειδικές διατάξεις 
και κανονισμούς. 

IV. Επισημαίνεται ότι το ΑΣΕΠ έχει τη διακριτική ευχέ¬ 
ρεια να ασκεί και αυτεπαγγέλτως έλεγχο της τήρησης των 
σχετικών με τις προσλήψεις διατάξεων του ν. 2190/ 
1994. 

Η απόφαση αυτή να κοινοποιηθεί με απόδειξη στους 
Προέδρους και στα μέλη των οικείων Επιτροπών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Αυγούστου 1994 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΥΓΕΙΑΣ, ΠΡΟΝΟΙΑΣ ΚΑΙ 

ΤΗΣ ΚΥΒΕΡΝΗΣΗΣ ΚΟΙΝΩΝΙΚΟΝ ΑΣΦΑΛΙΣΕΩΝ 

ΑΝ. ΠΕΠΟΝΗΣ ΔΗΜ. ΚΡΕΜΑΣΤΙΝΟΣ 

-♦- 

Αριθ. ΔΥ5α/2273 (6) 

Σύσταση παγίας προκαταβολής στο Β’ θεραπευτήριο 
Χρονίων Παθήσεων Αθηνών 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. Του άρθ. 25 Ν.Δ. 496/74 «Περί Λογιστικού των 
ΝΠΔΔ, όπως έχει τροποποιηθεί και συμπληρωθεί. 

β. Των άρθρων 4, 5 παρ. 1 και 6 του Ν.Δ. 162/1973 
«περί μέτρων προστασίας υπερηλίκων και χρονίως πασχό- 
ντων ατόμων (Φ. 227). 

2. Το αριθμ. 385/8.11.90 Π.Δ. «Περί Οργανισμού διοί¬ 
κησης και λειτουργίας του Β’ θεραπευτηρίου Χρονίων Πα¬ 
θήσεων Αθηνών». 

3. Την αριθ. 1026431/268/0066 Α’ (ΦΕΚ 154/Β/ 
7.3.94) απόφαση του Πρωθυπουργού και του Υπουργού 
Οικονομικών «περί ανάθεσης αρμοδιοτήτων στους Υφυ¬ 
πουργούς Οικονομικών». 

4. Το απόσπασμα Πρακτικού της αριθ. 3/19.1.94 συνε¬ 
δρίασης του Δ.Σ. του Β' θεραπευτηρίου Χρονίων Παθή¬ 
σεων Αθηνών. 

5. Τις συνθήκες λειτουργίας του Β’ θεραπευτηρίου 
Υοονίων Παθήσεων Αθηνών. 

6. Το γεγονός ότι δεν προκαλείται δαπάνη σε βάρος του 


Κρατικού Προϋπολογισμού και του προϋπολογισμού του 
θεραπευτηρίου με την απόφαση αυτή. 

7. Την αριθ. ΔΥ3α/οικ. 370/94 κοινή απόφαση του 
Πρωθυπουργού και του Υπουργού Υγείας, Πρόνοιας και 
Κοινωνικών Ασφαλίσεων, για τη μεταβίβαση αρμοδιοτή¬ 
των, αποφασίζουμε: 

1. Συνιστούμε πάγια προκαταβολή στο β’ θεραπευτήριο 
Χρονίων Παθήσεων Αθηνών. 

2. Καθορίζουμε το ύψος της πάγιας προκαταβολής του 

Β’ θεραπευτηρίου Χρονίων Παθήσεων στο ποσό των 
500.000 δρχ. και ορίζουμε τις με Κωδικούς αριθμούς εξό¬ 
δων 0412, 0419, 0815, 0829, 0831, 0863, 0881,0887, 
0888, 0889, 0891, 0892, 1129, 1259, 1261, 1292, 

1293, 1311, 1312, 1313, 1349, 1351, 1381, 1413, 

1429, 1438, 1439, 1511, 1528, 1529, 1611, 1613, 

1731, 1841, 1899, 7111, 7112, 7121, πιστώσεις του 

προϋπολογισμού εξόδων του, σε βάρος των οποίων θα 
ενεργούνται πληρωμές δαπανών από την πάγια προκατα¬ 
βολή. 

3. Οι πιστώσεις για μικροεπισκευές και προμήθειες θα 
καλύπτουν δαπάνες μέχρι του ποσού που δεν απαιτείται 
κατά Νόμο πρόχειρος μειοδοτικός διαγωνισμός. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 15 Ιουνίου 1994 

οι ΥΦΥΠΟΥΡΓΟΙ 

ΥΓΕΙΑΣ ΠΡΟΝΟΙΑΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

Δ. ΓΕΩΡΓΑΚΟΠΟΥΛΟΣ ΕΜ. ΣΚΟΥΛΑΚΗΣ 

-♦- 

Αριθ. ΥΠΠΟ/ΚΑΤΕΧΝ/Δ/22902 (7) 

Χορήγηση άδειας ίδρυσης και λειτουργίας Μουσικής Σχο¬ 
λής στην Αλίκη Τσοτσορού 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/66 «Περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «Περί κυρώσεως 
του εσωτερικού κανονισμού του Ωδείου Θεσσαλονίκης». 

5. Το άρθρο 29 του Ν. 1158/81 «Περί Οργανώσεως και 
διοικήσεως Σχολών Ανωτέρας Καλλιτεχνικής Εκπαιδεύ- 
σεως». 

6. Το άρθρο 41 του Ν. 1597/86 «Προστασία και ανά¬ 
πτυξη της Κινηματογραφίας και άλλες διατάξεις του 
Υπουργείου Πολιτισμού». 

7. Την αριθ. ΥΠΠΟ/ΓΝΟΣ/49095/30.10.91 απόφαση 
«Μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού» στους Γεν., Γραμμα¬ 
τείς, γεν. Διευθυντές και Προϊσταμένους των Διευθύν¬ 
σεων Τμημάτων και Γραφείων της Κ.Υ. του ΥΠΠΟ (ΦΕΚ 
987/τβ/28.11.91). 

8. Το από 3.8.94 πρακτικό αυτοψίας της Επιτροπής 
Ελέγχου Κτιρίων Σχολών Χορού και Μουσικής. 

9. Την από 20.5.94 αίτηση της Αλίκης Τσοτσορού με τα 
συνημμένα δικαιολογητικά, αποφασίζουμε: 

1. Χορηγούμε στην Αλίκη Τσοτσορού, άδεια ίδρυσης και 
λειτουργίας Μουσικής Σχολής, που θα στεγαστεί στο κτί¬ 
ριο, επί της οδού Χρυσοθέμιδος 16 στον Βύρωνα και θα 
έχει επωνυμία «Μουσική Σχολή Τρίχορδο». 

2. Η Μουσική Σχολή θα λειτουργήσει με το τμήμα πλη- 
κτών. 

3. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των δέκα πέντε (15) σπουδα¬ 
στών. 

4. Η άδεια ισχύει από το σχολικό έτος 1994 - 95. 

5. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα 17 Αυγούστου 1994 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. 14602 (8) 

Έγκριση μεταστεγάσεως της Ερασιτεχνικής Σχολής Χο¬ 
ρού «Καλιόπης Βενιέρη - Κγέρουλφ». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το π.δ. 941/77 «Περί Οργανισμού του Υπουργείου 
Πολιτισμού και Επιστημών». 

2. Το Ν. 1158/81 «Περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως κ.λπ. 
(ΦΕΚ 127/Α/81). 

3. Το άρθρο 15 του Ν. 1348/1983 «Διάλυση του 
Ν.Π.Δ.Δ. με την επωνυμία «*Αρμα θέσπιδος» και άλλες 
διατάξεις (ΦΕΚ 47/Α/83). 

4. Το Π.Δ. 457/83 «Ίδρυση και λειτουργία Ερασιτεχνι¬ 
κών Σχολών Χορού» (ΦΕΚ 174/Α/83). 

5. Την αριθ. ΥΠΠΟ/ΓΝΟΣ/49095/30.10.91 (ΦΕΚ 987/ 
Β/91) Υπουργική Απόφαση με θέμα «μεταβίβαση αρμο¬ 
διοτήτων Υπουργού και δικαιώματος Υπογραφής» με 
εντολή Υπουργού «στο Γενικό Γραμματέα και στους Προϊ¬ 
σταμένους Διευθύνσεων, Τ μημάτων και Γ ραφείων της Κε¬ 
ντρικής Υπηρεσίας του Υπουργείου Πολιτισμού». 

6. Αίτηση της Καλλιόπης Βενιέρη - Κγέρουλφ με τα συ- 
νοδεύοντα δικαιολογητικά. 

7. Το Πρακτικό αυτοψίας της Επιτροπής του άρθρου 6 
παρ. 4 του Ν. 1158/81 όπως τούτο τροποποιήθηκε μετα¬ 
γενέστερα με την αριθ. 2436/15.1.1985 (ΦΕΚ 31 /Β/85) 
Κοινή Απόφαση των Υπουργών Προεδρίας της Κυβέρνη¬ 
σης και Πολιτισμού, για τον έλεγχο της καταλληλότητας 
των κτιριακών εγκαταστάσεων των Σχολών Καλλιτεχνικής 
Εκπαίδευσης. 

8. Την αριθ. 29741/6.9.1988 Απόφασή μας με την 
οποία είχε χορηγηθεί άδεια μεταστεγάσεως της Ερασιτε¬ 
χνικής Σχολής Χορού «Καλλιόπης Βενιέρη - Κγέρουλφ», 
από την οδό Βασιλ. Κων/νου 4, στην οδό Νικηταρά 7 και 
Γοργοποτάμου, Αγία Παρασκευή Αττικής, αποφασί¬ 
ζουμε: 

1. Εγκρίνουμε τη μεταστέγαση της Ερασιτεχνικής Σχο¬ 
λής Χορού «Καλλιόπης Βενιέρη - Κγέρουλφ» από την οδό 


Νικηταρά 7 και Γοργοποτάμου, στην οδό Αμαρυλλίδος 1 
στην Αγία Παρασκευή Αττικής και από το σχολικό έτος 
1994-95. 

2. Από τις διατάξεις αυτής της Απόφασης δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα 19 Αυγούστου 1994 

Με εντολή Υπουργού 
Ο Διευθυντής 

Π. ΠΟΛΥΧΡΟΝΟΠΟΥΛΟΣ 

-♦- 

Αριθ. ΥΠΠΟ/ΚΑΤΕΧΝ/Δ/36276 (9) 

Χορήγηση άδειας ίδρυσης και λειτουργίας Μουσικής Σχο¬ 
λής στον Δημήτριο Κοχλιό 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. ΤΟ Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/66 «Περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «Περί κυρώσεως 
του εσωτερικού κανονισμού του Ωδείου Θεσσαλονίκης». 

5. Το άρθρο 29 του Ν. 1158/81 «Περί Οργανώσεως και 
διοικήσεως Σχολών Ανωτέρας Καλλιτεχνικής Εκπαιδεύ- 
σεως». 

6. Το άρθρο 41 του Ν. 1597/86 «Προστασία και ανά¬ 
πτυξη της Κινηματογραφίας και άλλες διατάξεις του 
Υπουργείου Πολιτισμού». 

7. Την απόφαση αριθ. ΥΠΠΟ/ΓΝΟΣ/33992/31.8.87 
«Προϋποθέσεις Τμήματος Κλασσικής κιθάρας» (ΦΕΚ 
500/Β/31.8.87). 

8. Την αριθ. ΥΠΠΟ/ΓΝΟΣ/49095/30.10.91 απόφαση 
«Μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού» στους Γεν., Γραμμα¬ 
τείς, γεν. Διευθυντές και Προϊσταμένους των Διευθύν¬ 
σεων Τμημάτων και Γραφείων της Κ.Υ. του ΥΠΠΟ (ΦΕΚ 
987/Β/28.11.91). 

9. Το από 3.8.94 πρακτικό αυτοψίας της Επιτροπής 
Ελέγχου Κτιρίων Σχολών Χορού και Μουσικής. 

10. Την από 14.7.94 αίτηση του Δημητρίου Κοχλιού με 
τα συνημμένα δικαιολογητικά, αποφασίζουμε: 

1. Χορηγούμε στον Δημήτριο Κοχλιό, άδεια ίδρυσης και 
λειτουργίας Μουσικής Σχολής, που θα στεγαστεί στο κτί¬ 
ριο, επί της οδού Λάρνακος 55 στη Ν. Φιλαδέλφεια και θα 
έχει επωνυμία «Μουσική Σχολή Δημητρίου Κοχλιού». 

2. Η Μουσική Σχολή θα λειτουργήσει τα τμήματα: ωδι¬ 
κής, αρμονίας, αντίστιξης, φυγής, πληκτών και κλασσικής 
κιθάρας. 

3. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των δέκα πέντε (15) σπουδα¬ 
στών. 

4. Η άδεια ισχύει από το σχολικό έτος 1994 - 95. 

5. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 




6678 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα 11 Αυγούστου 1994 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. ΥΠΠΟ/ΚΑΤΕΧΝ/Δ/31444 (10) 

Χορήγηση άδειας ίδρυσης και λειτουργίας Μουσικής Σχο¬ 
λής στην Αγγελική Αρβανίτη 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. ΤΟ Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/66 «Περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «Περί κυρώσεως 
του εσωτερικού κανονισμού του Ωδείου Θεσσαλονίκης». 

5. Το άρθρο 29 του Ν. 1158/81 «Περί Οργανώσεως και 
διοικήσεως Σχολών Ανωτέρας Καλλιτεχνικής Εκπαιδεύ- 
σεως». 

6. Το άρθρο 41 του Ν. 1597/86 «Προστασία και ανά¬ 
πτυξη της Κινηματογραφίας και άλλες διατάξεις του 
Υπουργείου Πολιτισμού». 

7. Την απόφαση αριθ. ΥΠΠΟ/ΓΙΜΟΣ/33990/31.8.87 
«Προϋποθέσεις λειτουργίας Τμήματος Κρουστών, ΥΠΠΟ/ 
ΓΝΟΣ/33992/31.8.87 «Προϋποθέσεις Τμήματος Κλασ¬ 
σικής Κιθάρας» (ΦΕΚ 500/Β/87), ΥΠΠΟ/ΓΝΟΣ/33991/ 
23.10.87 «Προϋποθέσεις λειτουργίας Τμήματος Κλαβι- 
κύμβαλου (τσέμπαλο), (ΦΕΚ 609/Β/87). 

8. Την αριθ. ΥΠΠΟ/ΓΝΟΣ/49095/30.10.91 απόφαση 
«Μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού» στους Γεν., Γραμμα¬ 
τείς, γεν. Διευθυντές και Προϊσταμένους των Διευθύν¬ 
σεων Τμημάτων και Γραφείων της Κ.Υ. του ΥΠΠΟ (ΦΕΚ 
987/Β/28.11.91). 

9. Το από 3.8.94 πρακτικό αυτοψίας της Επιτροπής 
Ελέγχου Κτιρίων Σχολών Χορού και Μουσικής. 

10. Την από 23.6.94 αίτηση της Αγγελικής Αρβανίτη με 
τα συνημμένα δικαιολογητικά, αποφασίζουμε: 

1. Χορηγούμε στην Αγγελική Αρβανίτη, άδεια ίδρυσης 
και λειτουργίας Μουσικής Σχολής, που θα στεγαστεί στο 
κτίριο της οδού Εργατών Τύπου 19 στην Ηλιούπολη και θα 
έχει επωνυμία «Αέναον Ωδείον». 

2. Το Ωδείο θα λειτουργήσει τις Εξής Σχολές και Τμή¬ 
ματα: 

Α. Σχολή Ανωτέρων θεωρητικών Μαθημάτων και Συνθέ- 
σεως με τμήματα: 

1. Ωδικής 2. Αρμονίας 3. Ενοργανώσεως 4. Αντίστιξης 
5. Φυγής 

Β. Σχολή Ενοργάνου Μουσικής με τμήατα: 

1. Πληκτών 2. Εγχόρδων 3. Πνευστών 4. Κλασσικής Κι¬ 
θάρας. 

Γ. Σχολή Μονωδίας με τμήμα Μονωδίας. 

3. Στην αίθουσα ομαδικής διδασκαλίας δεν επιτρέπεται 


η φοίτηση περισσοτέρων των δέκα πέντε (15) σπουδα¬ 
στών. 

4. Η άδεια ισχύει από το σχολικό έτος 1994 - 95. 

5. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα 16 Αυγούστου 1994 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. ΥΠΠΟ/ΚΑΤΕΧΝ/Δ/28010 (11) 

Χορήγηση άδειας ίδρυσης και λειτουργίας Μουσικής Σχο¬ 
λής στον Τιμόθεο Αρβανιτάκη 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. ΤΟ Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/66 «Περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «Περί κυρώσεως 
του εσωτερικού κανονισμού του Ωδείου Θεσσαλονίκης». 

5. Το άρθρο 29 του Ν. 1158/81 «Περί Οργανώσεως και 
διοικήσεως Σχολών Ανωτέρας Καλλιτεχνικής Εκπαιδεύ- 
σεως». 

6. Το άρθρο 41 του Ν. 1597/86 «Προστασία και ανά¬ 
πτυξη της Κινηματογραφίας και άλλες διατάξεις του 
Υπουργείου Πολιτισμού». 

7. Την απόφαση αριθ. ΥΠΠΟ/ΓΝΟΣ/33992/31.8.87 
«Προϋποθέσεις Τμήματος Κλασσικής Κιθάρας» (ΦΕΚ 
500/Β/87). 

8. Την αριθ. ΥΠΠΟ/ΓΝΟΣ/49095/30.10.91 απόφαση 
«Μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού» στους Γεν., Γραμμα¬ 
τείς, γεν. Διευθυντές και Προϊσταμένους των Διευθύν¬ 
σεων Τμημάτων και Γραφείων της Κ.Υ. του ΥΠΠΟ (ΦΕΚ 
987/Β/28.11.91). 

9. Το από 28.7.94 πρακτικό αυτοψίας της Δ/νσης Τε¬ 
χνικών Υπηρεσιών της Νομαρχίας Ζακύνθου. 

10. Την από 22.6.94 αίτηση του Τιμόθεου Αρβανιτάκη 
με τα συνημμένα δικαιολογητικά, αποφασίζουμε: 

1. Χορηγούμε στον Τιμόθεο Αρβανιτάκη, άδεια ίδρυσης 
και λειτουργίας Μουσικής Σχολής, που θα στεγαστεί στο 
κτίριο, επί της οδού Δεσύλλα 17 και Ριζοσπαστών στη Ζά- 
κυθνο, και θα έχει επωνυμία «Τιμόθεου Αρβανιτάκη». 

2. Η Μουσική Σχολή θα λειτουργήσει τα τμήματα: 

Ωδικής, αρμονίας, αντίστιξης, φυγής, πληκτών, εγχόρ¬ 
δων, κλασσικής κιθάρας και πνευστών. 

3. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των δέκα πέντε (15) σπουδα¬ 
στών. 

4. Η άδεια ισχύει από το σχολικό έτος 1994 - 95. 

5. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα 11 Αυγούστου 1994 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

Αριθ. ΥΠΠΟ/ΚΑΤΕΧΝ/Δ/24282 (12) 

Χορήγηση άδειας Ιδρυσης και λειτουργίας Μουσικής Σχο¬ 
λής στην Μαρία Αντωνοπούλου 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/66 «Περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «Περί κυρώσεως 
του εσωτερικού κανονισμού του Ωδείου Θεσσαλονίκης». 

5. Το άρθρο 29 του Ν. 1158/81 «Περί Οργανώσεως και 
διοικήσεως Σχολών Ανωτέρας Καλλιτεχνικής Εκπαιδεύ- 
σεως». 

6. Το άρθρο 41 του Ν. 1597/86 «Προστασία και ανά¬ 
πτυξη της Κινηματογραφίας και άλλες διατάξεις του 
Υπουργείου Πολιτισμού». 

7. Την απόφαση αριθ. ΥΠΠΟ/ΓΝΟΣ/33990/31.8.87 
«Προϋποθέσεις λειτουργίας Τμήματος Κρουστών, ΥΠΠΟ/ 
ΓΝΟΣ/33992/31.8.87 «Προϋποθέσεις Τμήματος Κλασ¬ 
σικής Κιθάρας» (ΦΕΚ 500/Β/87), ΥΠΠΟ/ΓΝΟΣ/33991/ 
23.10.87 «Προϋποθέσεις λειτουργίας Τμήματος Κλαβι- 
κύμβαλου (τσέμπαλο), (ΦΕΚ 609/Β/87). 

8. Την αριθ. ΥΠΠΟ/ΓΝΟΣ/49095/30.10.91 απόφαση 
«Μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού» στους Γεν., Γραμμα¬ 
τείς, γεν. Διευθυντές και Προϊσταμένους των Διευθύν¬ 
σεων Τμημάτων και Γραφείων της Κ.Υ. του ΥΠΠΟ (ΦΕΚ 
987/Β/28.11.91). 

9. Το από 8.8.94 πρακτικό αυτοψίας της Δ/νσης Εσω¬ 
τερικών, Νομαρχίας Αχαΐας. 

10. Την από 30.5.94 αίτηση της Μαρίας Αντωνοπούλου 
με τα συνημμένα δικαιολογητικά, αποφασίζουμε: 

1. Χορηγούμε στην Μαρία Αντωνοπούλου, άδεια Ιδρυ¬ 
σης και λειτουργίας Ωδείου, που θα στεγαστεί στο κτίριο 
της οδού Έλληνος Στρατιώτου 38 στην Πάτρα και θα έχει 
επωνυμία «Λίνειο Ωδείο». 

2. Το Ωδείο θα λειτουργήσει τις Εξής Σχολές και Τμή¬ 
ματα: 

Α. Σχολή Ανωτέρων θεωρητικών Μαθημάτων και Συνθέ- 
σεως με τμήματα: 

1. Ωδικής 2. Αρμονίας 3. Ενοργανώσεως 4. Αντίστιξης 
5. Φυγής 

Β. Σχολή Ενοργάνου Μουσικής με τμήματα: 

1. Πληκτών 2. Εγχόρδων 3. Πνευστών 4. Κλασσικής Κι¬ 
θάρας. 

Γ. Σχολή Μονωδίας με τμήμα Μονωδίας. 

Δ. Σχολσή Βυζαντινής Μουσικής. 


3. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των δέκα πέντε (15) σπουδα¬ 
στών. 

4. Η άδεια ισχύει από το σχολικό έτος 1994 - 95. 

5. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα 16 Αυγούστου 1994 

Με εντολή Υπουργού 
Ο Διευθυντής 

Π. ΠΟΛΥΧΡΟΝΟΠΟΥΛΟΣ 

-♦- 

Αριθ. 2020 (13) 

Απαγόρευση κυνηγίου ορισμένου χρόνου στο Ν. Μαγνη¬ 
σίας. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις δ/ξεις του άρθρου 258 παρ. 5 Ν.Δ. 86/69 «περί 
Δασικού Κώδικος», που προστέθηκαν με τις δ/ξεις του 
άρθρου 7 Ν. 177/75 «περί αντικαταστάσεως και συμπλη- 
ρώσεως διατάξεων τινών του Ν.Δ. 86/69 «περί Δασικού 
Κώδικος». 

2. Τις δ/ξεις του Π.Δ. 94/93 (ΦΕΚ 40Α/22.3.93), σε 
συνδυασμό με εκείνες του άρθρου 1 Ν. 2026/93 (ΦΕΚ 
43/Α/92), σύμφωνα με τις οποίες μεταβιβάστηκε στους 
Νομάρχες η αρμοδιότητα του Υπουργού Γεωργίας να εξε¬ 
τάζει και να εγκρίνει αιτήματα απαγόρευσης κυνηγίου για 
περιορισμένη χρονική διάρκεια. 

3. Την αριθμ. 89394/2720/14.6.89 απόφαση Υπουρ¬ 
γείου Γεωργίας, με την οποία απαγορεύθηκε το κυνήγι 
όλων των θηραμάτων, για πέντε (5) χρόνια, από 1.8.1989 
μέχρι 31.7.1994, σε συνολική έκταση 10.000 στρεμμά¬ 
των, στις θέσεις «Καραντάου» και «Σαριγγιόλ» περιφέ¬ 
ρειας Δήμου Βελεστίνου. 

4. Την με αριθμ. 3411/28.7.94 αναφορά του Δασαρ¬ 
χείου Βόλου, με την οποία προτείνεται η παράταση της ως 
άνω απαγόρευσης για μία ακόμη πενταετία και η τροπο¬ 
ποίηση των ορίων αυτής, αποφασίζουμε: 

Απαγορεύουμε το κυνήγι όλων των θηραμάτων για πέ¬ 
ντε (5) ακόμη χρόνια, από 1.8.94 μέχρι 31.7.99, σε συνο¬ 
λική έκταση 10.200 στρεμμάτων στις θέσεις «Καρα¬ 
ντάου» και «Σαριγγιόλ» περιφέρειας Δήμου Βελεστίνου, τα 
όρια των οποίων έχουν ως εξής: 

Αρχίζουν από σταυροδρόμι αγροτικών δρόμων προς 
μανδριά Βράκα και Γιάνα, ευθεία γραμμή μέχρι μανδριά 
Γιάννα. Ανέρχονται ένα μικρό ρέμμα χαρακτηριστικό, που 
χωρίζει το 2ο και 3ο Καραντάου (υπάρχουν τρία συνεχό¬ 
μενα βουναλάκια ονομαζόμενα τρία Καραντάου) φθάνουν 
στην κορυφογραμμή, συνέχεια προς θέση «Πατουσιά» και 
«Κοκκινόβραχο», φθάνουν στους αμυγδαλεώνες Ταγμα¬ 
τάρχη, τους οποίους περιλαμβάνουν μέσα στην απαγό¬ 
ρευση και συνέχεια μέχρι του αγροτικού δρόμου προς Βε- 
λεστίνο. 

Ακολουθούν τους πρόποδες του βουνού Καραντάου μέ¬ 
χρι που να συναντήσουν το σταυροδρόμι από όπου και αρ¬ 
χίζουν. 

Η ισχύς της παρούσης απόφασής μας αρχίζει από της 
δημοσιεύσεώς της στην Εφημερίδας της Κυβερνήσεως. 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Βόλος, 5 Αυγούστου 1994 

Ο Νομάρχης 
ΑΡΙΣΤ. ΟΥΖΟΥΝΙΔΗΣ 

-♦- 

Αριθ. 9904 (14) 

Τροποποίηση σύστασης σχολικής Επιτροπής Κοινότητας 
Αγ. Προδρόμου Ν. Χαλκιδικής 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1 ■ Τις διατάξεις του άρθρου 5 του Ν. 1894/90 και 31 Ν. 
2009/92 «περί σχολικής περιουσίας και λειτουργίας σχο¬ 
λείων». 

2. Τις διατάξεις του ΠΔ 323/89. 

3. Τις διατάξεις του Ν. 2158/93 (άρθρ. 8 παρ. 8). 

4. Την αριθμ. 959/1984 απόφαση Νομάρχη όπως τρο¬ 
ποποιήθηκε με την 15790/89 όμοια «περί μεταβίβασης 
αρμοδιοτήτων Νομάρχη». 

5. Την αριθμ. 6707/91 απόφ. Νομάρχη Περί σύστασης 
Σχολικής Επιτροπής με την επωνυμία Σχολική Επιτροπή 
Δημοτικού Σχολείου και Νηπιαγωγείου Αγ. Προδρόμου. 

6. Την αριθμ. 25/94 απόφαση της Κοινότητας με την 


οποία τροποποιεί την 21191 απόφασή της και ορίζει ως 
Πρόεδρο της Σχολικής Επιτροπής τον εκάστοτε Δ/ντή του 
Δημοτικού Σχολείου, αποφασίζουμε: 

Τροποποιούμε την αριθμ. 6707/91 απόφασή μας όσον 
αφορά την 3η παράγραφο αυτής και ορίζουμε τα μέλη της 
Σχολικής Επιτροπής ως εξής: 

3. Το νομικό πρόσωπο διοικείται από 5μελές διοικητικό 

Συμβούλιο αποτελούμενο από: 

* 

α. Τον εκάστοτε Δ/ντή του Δημ. Σχολείου ως πρόεδρος. 

β. (2) Δύο Κοινοτικούς Συμβούλους. 

γ. Την Δ/ντρια του Νηπιαγωγείου 

δ. Έναν εκπρόσωπο του Συλλόγου Γ'ονέων και Κηδεμό- 
ωνν. 

Από τις διατάξεις της απόφασης αυτής δεν προκαλεΐται 
δαπάνη σε βάρος της Κοινότητας. 

Κατά τα λοιπά ισχύει η προηγούμενη απόφασή μας 
6707/91. 

Η απόφαση αυτή να δημοσιευθεΐ στην Εφημερίδα της 
Κυβέρνησης. 

Πολύγυρος, 4 Αυγούστου 1994 

Με εντολή Νομάρχη 
Ο Διευθυντής 
Δ. ΠΡΙΤΣΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


